|  |  |  |  |
| --- | --- | --- | --- |
| ED  ΕΛΛΗΝΙΚΗ ΔΗΜΟΚΡΑΤΙΑ  ΥΠΟΥΡΓΕΙΟ ΠΑΙΔΕΙΑΣ, ΕΡΕΥΝΑΣ  ΚΑΙ ΘΡΗΣΚΕΥΜΑΤΩΝ  ----  ΠΕΡΙΦΕΡΕΙΑΚΗ Δ/ΝΣΗ Π/ΘΜΙΑΣ & Δ/ΘΜΙΑΣ ΕΚΠ/ΣΗΣ ΑΤΤΙΚΗΣ  ΔΙΕΥΘΥΝΣΗ Π/ΘΜΙΑΣ ΕΚΠ/ΣΗΣ ΑΝΑΤΟΛΙΚΗΣ ΑΤΤΙΚΗΣ  ---- | | Γλυκά Νερά, 21-1-2019  Αρ. Πρωτ.: Φ.56/1637 | |
| Ταχ. Δ/νση:  Τ.Κ. - Πόλη  Τηλέφωνα:  Φαξ:  e-mail: | Λεωφόρος Λαυρίου 150 & Ανδρίκου 4  15454 - Γλυκά Νερά  210-6618444,  210-6618440  [mail@dipe-anatol.att.sch.gr](mailto:mail@dipe-anatol.att.sch.gr) | **ΠΡΟΣ:**  **ΚΟΙΝ**. | ΣΧΟΛΙΚΕΣ ΜΟΝΑΔΕΣ  (Δημόσιες και Ιδιωτικές)  5Ο ΠΕΚΕΣ ΑΤΤΙΚΗΣ |
| **ΠΕΡΙΒΑΛΛΟΝΤΙΚΗ ΕΚΠΑΙΔΕΥΣΗ**  Πληρ.: Β. Βορύλλα.  Τηλ.: 6974074794  [perivallontiki@dipe-anatol.att.sch.gr](mailto:perivallontiki@dipe-anatol.att.sch.gr) | |

**ΘΕΜΑ: «ΕΠΙΣΚΕΨΕΙΣ ΣΧΟΛΕΙΩΝ ΣΕ ΚΕΝΤΡΑ ΠΕΡΙΒΑΛΛΟΝΤΙΚΗΣ ΕΚΠΑΙΔΕΥΣΗΣ για το σχ.έτος 2018-19»**

Σας διαβιβάζουμε το έγγραφο με α.π. Φ.8223/18-1-2019 του ΥΠΠΕΘ σχετικά με τις επισκέψεις σχολείων στα Κέντρα Περιβαλλοντικής Εκπαίδευσης. Τα ΚΠΕ είναι δημόσιες δομές στελεχωμένες με εκπαιδευτικούς που στηρίζουν το εκπαιδευτικό έργο και ειδικότερα τα προγράμματα Περιβαλλοντικής Εκπαίδευσης/Εκπαίδευσης για την Αειφορία. Διοργανώνουν προγράμματα, κυρίως μονοήμερα, για όλες τις ηλικίες με θεματικές κυρίως για το περιβάλλον. Το κάθε ΚΠΕ ειδικεύεται σε κάποια θέματα ανάλογα και με το πεδίο που είναι πλησίον του ΚΠΕ (θάλασσα, δάσος, πόλη κτλ.). Κάποια προγράμματα περιλαμβάνουν μελέτη πεδίου (οπότε θα υπάρχει και μετακίνηση των μαθητών από το ΚΠΕ στο πεδίο) και κάποια γίνονται μόνο σε εσωτερικό χώρο στις εγκαταστάσεις των ΚΠΕ (π.χ. απορρίμματα).

Για την υποβολή αίτησης επίσκεψης και παρακολούθησης κάποιου προγράμματος ΚΠΕ από τους μαθητές των σχολικών μονάδων σας επισημαίνουμε τα εξής:

* Προϋπόθεση για την επίσκεψη σχολικών ομάδων σε ΚΠΕ:

Εκπόνηση εγκεκριμένου προγράμματος Περιβαλλοντικής Εκπαίδευσης (δηλ. να έχει υποβληθεί σχέδιο προγράμματος για το έτος 2018-19 προς έγκριση στην Υπεύθυνη Π.Ε.).

* Κάθε σχολείο έχει δικαίωμα να κάνει αίτηση σε **δύο** ΚΠΕ, ένα εντός εμβέλειας και ένα εκτός εμβέλειας. Η Δ/νση Α/θμιας Εκπ/σης Ανατ. Αττικής ανήκει στην εμβέλεια των παρακάτω ΚΠΕ:

ΑΡΓΥΡΟΥΠΟΛΗΣ, ΛΑΥΡΙΟΥ, ΔΡΑΠΕΤΣΩΝΑΣ, ΕΛΕΥΣΙΝΑΣ, ΑΜΦΙΣΣΑΣ, ΚΑΡΠΕΝΗΣΙΟΥ, ΣΤΥΛΙΔΑΣ, ΜΟΥΖΑΚΙΟΥ, ΑΝΑΤ.ΟΛΥΜΠΟΥ, ΚΡΕΣΤΕΝΩΝ, ΜΟΛΑΩΝ, ΠΕΡΤΟΥΛΙΟΥ, ΠΕΤΑΛΟΥΔΩΝ ΡΟΔΟΥ.

Σημειώνεται ότι τα ΚΠΕ δέχονται σχολεία για επίσκεψη σε ποσοστό 70% από Δ/νσεις εμβέλειας τους και κατά 30% από Δ/νσεις που δεν ανήκουν στην εμβέλειά τους.

* Προτεραιότητα στις επισκέψεις στα ΚΠΕ θα δίνεται ανάλογα με τη σχέση που έχει το πρόγραμμά του με το πρόγραμμα του ΚΠΕ που επιθυμεί να παρακολουθήσει και με το αν το σχολείο έχει επισκεφτεί ΚΠΕ στο άμεσο παρελθόν.
* Στο έγγραφο του ΥΠΠΕΘ επισυνάπτεται Πίνακας των ΚΠΕ που λειτουργούν σε όλη την Ελλάδα και Πίνακας με τα προγράμματα των ΚΠΕ.
* Η αίτηση θα γίνει ηλεκτρονικά **συμπληρώνοντας την ηλεκτρονική φόρμα** **στο σύνδεσμο** <https://docs.google.com/forms/d/e/1FAIpQLSffbfUmT_FdzH5Zo10R88NGA2m6DuOQD7Zj-jTyFj8SYG9VEw/viewform> . Η αίτηση μπορεί να συμπληρωθεί μέχρι τη Δευτέρα 28/1/2018 και ώρα 13.00 **(Προσοχή: δίνεται μεγαλύτερο διάστημα από αυτό της εγκυκλίου).**
* Διευκρινίζεται ότι στην εγκύκλιο έχουν σημειωθεί με κίτρινο τα χωρία που ενδιαφέρουν άμεσα τις σχολικές μονάδες προς διευκόλυνσή σας.

Για οποιαδήποτε διευκρίνιση μπορείτε να επικοινωνήσετε τηλεφωνικά ή ηλεκτρονικά με τη Υπεύθυνη Π.Ε. Β.Βορύλλα.

**Η Διευθύντρια**

**Δ/νσης Α/θμιας Εκπ/σης Ανατ. Αττικής**

**Βασιλική Ξυθάλη**